title: Vykonávacie nariadenie Komisie (EÚ) 2018/1975 zo 14. decembra 2018, ktorým sa mení nariadenie (EÚ) č. 965/2012, pokiaľ ide o požiadavky na leteckú prevádzku vetroňov a elektronickú letovú dokumentáciu

text:
                  20.12.2018

                  SK

                  Úradný vestník Európskej únie

                  L 326/53

         VYKONÁVACIE NARIADENIE KOMISIE (EÚ) 2018/1975
         zo 14. decembra 2018,
         ktorým sa mení nariadenie (EÚ) č. 965/2012, pokiaľ ide o požiadavky na leteckú prevádzku vetroňov a elektronickú letovú dokumentáciu
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2018/1139 zo 4. júla 2018 o spoločných pravidlách v oblasti civilného letectva, ktorým sa zriaďuje Agentúra Európskej únie pre bezpečnosť letectva a ktorým sa menia nariadenia Európskeho parlamentu a Rady (ES) č. 2111/2005, (ES) č. 1008/2008, (EÚ) č. 996/2010, (EÚ) č. 376/2014 a smernice Európskeho parlamentu a Rady 2014/30/EÚ a 2014/53/EÚ a zrušujú nariadenia Európskeho parlamentu a Rady (ES) č. 552/2004 a (ES) č. 216/2008 a nariadenie Rady (EHS) č. 3922/91 (1), a najmä na jeho článok 31,
         keďže:

                     (1)

                     Nariadením Komisie (EÚ) č. 965/2012 (2) sa stanovujú podmienky pre bezpečnosť viacerých druhov leteckej prevádzky rôznych kategórií lietadiel vrátane prevádzky vetroňov.

                     (2)

                     Prevádzkovatelia prevádzkujúci lietadlá uvedené v článku 2 ods. 1 písm. b) bodoch i) a ii) nariadenia (EÚ) 2018/1139 sú povinní spĺňať relevantné základné požiadavky stanovené v prílohe V k uvedenému nariadeniu.

                     (3)

                     Vykonávacím nariadením Komisie (EÚ) 2018/1976 (3) sa stanovujú špecifické pravidlá prevádzky vetroňov. Od dátumu začatia uplatňovania uvedeného nariadenia by sa na takúto prevádzku už nemali vzťahovať všeobecné pravidlá leteckej prevádzky stanovené v nariadení (EÚ) č. 965/2012. Pravidlá týkajúce sa dohľadu nad leteckou prevádzkou príslušnými orgánmi členských štátov stanovené v článku 3 nariadenia (EÚ) č. 965/2012 a v prílohe II k uvedenému nariadeniu by sa však mali naďalej uplatňovať na prevádzku leteckej dopravy vetroňmi, pretože dané požiadavky nie sú špecifické pre žiadnu konkrétnu činnosť prevádzky leteckej dopravy, ale uplatňujú sa horizontálne na všetky takéto činnosti.

                     (4)

                     Nariadenie (EÚ) č. 965/2012 by sa preto malo zodpovedajúcim spôsobom zmeniť tak, aby sa v ňom zohľadnili nové pravidlá uplatniteľné na prevádzku vetroňov a objasnilo, ktoré ustanovenia daného nariadenia sa na prevádzku vetroňov uplatňujú naďalej.

                     (5)

                     Vzhľadom na úzku väzbu medzi ustanoveniami vykonávacieho nariadenia (EÚ) 2018/1976 a ustanoveniami tohto nariadenia by sa mal zladiť dátum začatia ich uplatňovania.

                     (6)

                     ICAO v roku 2014 do časti I a III oddielu II prílohy 6 doplnila ustanovenia o používaní elektronickej letovej dokumentácie (elektronic flight bag, EFB) pri prevádzke obchodnej leteckej dopravy. Predmetné ustanovenia obsahujú všeobecné požiadavky vzťahujúce sa na používanie elektronickej letovej dokumentácie, ako aj požiadavku prevádzkového schválenia používania aplikácií elektronickej letovej dokumentácie v záujme bezpečnej prevádzky lietadla. Preto je potrebné zladiť nariadenie (EÚ) č. 965/2012 s ustanoveniami ICAO a zaviesť nové pravidlo obsahujúce všeobecné požiadavky vzťahujúce sa na používanie elektronickej letovej dokumentácie v obchodnej leteckej doprave i nové ustanovenia o prevádzkovom schválení používania aplikácií elektronickej letovej dokumentácie, ktorých riziko poruchového stavu je klasifikované nanajvýš ako nízke.

                     (7)

                     ICAO v roku 2014 takisto do časti II a III oddielu III prílohy 6 doplnila ustanovenia o používaní elektronickej letovej dokumentácie (elektronic flight bag, EFB) vo všeobecnom letectve. Predmetné ustanovenia obsahujú všeobecné požiadavky vzťahujúce sa na používanie elektronickej letovej dokumentácie, ako aj požiadavku, aby zmluvné štáty stanovili kritériá používania aplikácií elektronickej letovej dokumentácie v záujme bezpečnej prevádzky lietadla. Preto je potrebné zladiť nariadenie (EÚ) č. 965/2012 s ustanoveniami ICAO a zaviesť vzhľadom na neobchodnú prevádzku zložitých motorových lietadiel a špeciálnu prevádzku zložitých motorových lietadiel nové pravidlá obsahujúce všeobecné požiadavky vzťahujúce sa na používanie elektronickej letovej dokumentácie i požiadavky vzťahujúce sa na používanie aplikácií elektronickej letovej dokumentácie, ktorých riziko poruchového stavu je klasifikované nanajvýš ako nízke. Navyše sa týmto nariadením mení nariadenie (EÚ) č. 965/2012 aj v tom zmysle, že sa zlaďujú požiadavky vzťahujúce sa na prenosné elektronické zariadenia na neobchodnú prevádzku iných než zložitých motorových lietadiel so všeobecnými ustanoveniami ICAO vzťahujúcimi sa na vybavenie elektronickej letovej dokumentácie.

                     (8)

                     Agentúra Európskej únie pre bezpečnosť letectva pripravila návrh vykonávacích predpisov týkajúcich sa osobitných pravidiel prevádzky vetroňov a v súlade s článkom 75 ods. 2 písm. b) a c) a článkom 76 ods. 1 nariadenia (EÚ) 2018/1139 ho predložila Komisii vo forme stanoviska (4).

                     (9)

                     Agentúra Európskej únie pre bezpečnosť letectva pripravila návrh vykonávacích predpisov týkajúcich sa používania elektronickej letovej dokumentácie a v súlade s článkom 75 ods. 2 písm. b) a c) a článkom 76 ods. 1 nariadenia (EÚ) 2018/1139 ho predložila Komisii vo forme stanoviska (5).

                     (10)

                     Opatrenia stanovené v tomto nariadení sú v súlade so stanoviskom výboru zriadeného podľa článku 127 nariadenia (EÚ) 2018/1139,

               PRIJALA TOTO NARIADENIE:

            Článok 1
            Zmeny nariadenia (EÚ) č. 965/2012
            Nariadenie (EÚ) č. 965/2012 sa mení takto:

                        1.

                        Článok 1 sa mení takto:

                                    a)

                                    Odseky 1, 2 a 3 sa nahrádzajú takto:

                                       „1.   Týmto nariadením sa stanovujú podrobné pravidlá v oblasti prevádzky leteckej dopravy letúnmi a vrtuľníkmi vrátane inšpekcií na odbavovacej ploche lietadiel prevádzkovateľov patriacich pod bezpečnostný dohľad iného štátu, ktoré pristáli na letiskách nachádzajúcich sa na území, na ktoré sa vzťahujú ustanovenia zmlúv.

                                       2.   Týmto nariadením sa stanovujú aj podrobné pravidlá podmienok vydávania, zachovania, zmeny, obmedzenia, pozastavenia alebo zrušenia osvedčení prevádzkovateľov lietadiel podľa článku 2 ods. 1 písm. b) bodov i) a ii) nariadenia (EÚ) 2018/1139 s výnimkou balónov a vetroňov, ktorí sa podieľajú na prevádzke obchodnej leteckej dopravy, oprávnenia a zodpovednosť držiteľov osvedčení, ako aj okolnosti, za akých je prevádzka v záujme bezpečnosti zakázaná, obmedzená alebo podriadená určitým podmienkam.

                                       3.   Týmto nariadením sa stanovujú aj podrobné pravidlá podmienok a postupov pre vyhlásenia prevádzkovateľov, ktorí sa podieľajú na prevádzke obchodnej špeciálnej dopravy letúnmi a vrtuľníkmi alebo na prevádzke neobchodnej leteckej dopravy zložitými motorovými lietadlami vrátane prevádzky neobchodnej špeciálnej dopravy zložitými motorovými lietadlami, o ich spôsobilosti a dostupnosti prostriedkov na vykonávanie povinností súvisiacich s prevádzkou lietadiel, a pre dohľad nad takýmito prevádzkovateľmi.“

                                    b)

                                    Odsek 7 sa nahrádza takto:

                                       „7.   Toto nariadenie sa nevzťahuje na prevádzku leteckej dopravy balónmi a vetroňmi. Pokiaľ však ide o takúto prevádzku leteckej dopravy balónmi inými ako priviazanými plynovými balónmi a vetroňmi, uplatňujú sa požiadavky na dohľad uvedené v článku 3.“

                        2.

                        Článok 2 sa mení takto:

                                    a)

                                    Body 1., 1a. a 1b. sa nahrádzajú takto:

                                                „1.

                                                „letún“ je motorové lietadlo s nepohyblivými krídlami, ťažšie ako vzduch, ktoré je pri lete podporované dynamickými reakciami vzduchu pôsobiaceho na jeho krídla;

                                                1a.

                                                „vrtuľník“ je lietadlo ťažšie ako vzduch udržiavané v lete predovšetkým pôsobením vzduchu na jeden alebo viac poháňaných rotorov umiestnených v podstate na vertikálnych osiach;

                                                1b.

                                                „balón“ je lietadlo s posádkou ľahšie ako vzduch bez motorového pohonu, ktorého let je udržiavaný buď pomocou plynu ľahšieho ako vzduch alebo palubného ohrievača vzduchu, vrátane plynových balónov, teplovzdušných balónov, zmiešaných balónov a teplovzdušných vzducholodí, aj keď tie sú poháňané motorom;“.

                                    b)

                                    Vkladajú sa body 1c., 1d. a 1e.:

                                                „1c.

                                                „vetroň“ je lietadlo ťažšie ako vzduch, pri ktorom vztlak potrebný na let vykonávajú aerodynamické sily na jeho nepohyblivých nosných plochách a ktorého voľný let nie je závislý od motora;

                                                1d.

                                                „obchodná prevádzka“ je akákoľvek prevádzka lietadla, ktorá je za odplatu alebo inú primeranú protihodnotu dostupná verejnosti, alebo ak nie je verejnosti prístupná, je to prevádzka, ktorá sa vykonáva na základe zmluvy medzi prevádzkovateľom a zákazníkom, pričom zákazník nemá nad prevádzkovateľom žiadnu kontrolu;

                                                1e.

                                                „priviazaný plynový balón“ je plynový balón s priväzovacím systémom, ktorým je balón počas prevádzky nepretržite ukotvený k pevnému bodu;“.

                                    c)

                                    Bod 9 sa nahrádza takto:

                                                „9.

                                                ‚ukážkový let‘ je akákoľvek krátka prevádzka leteckej dopravy za odplatu alebo inú primeranú protihodnotu, ktorú s cieľom prilákať nových záujemcov o výcvik alebo nových členov ponúka výcviková organizácia uvedená v článku 10a nariadenia Komisie (EÚ) č. 1178/2011 (*1) alebo organizácia vytvorená na propagáciu športového alebo rekreačného lietania;

                                       (*1)  Nariadenie Komisie (EÚ) č. 1178/2011 z 3. novembra 2011, ktorým sa ustanovujú technické požiadavky a administratívne postupy týkajúce sa posádky civilného letectva podľa nariadenia Európskeho parlamentu a Rady (ES) č. 216/2008 (Ú. v. EÚ L 311, 25.11.2011, s. 1).“"

                        3.

                        Článok 5 sa mení takto:

                                    a)

                                    Odsek 1 sa nahrádza takto:

                                       „1.   Prevádzkovatelia prevádzkujú letúny alebo vrtuľníky na účely prevádzky obchodnej leteckej dopravy len v súlade s prílohami III a IV.“

                                    b)

                                    V odseku 2 sa písmeno b) nahrádza takto:

                                                „b)

                                                letúnov a vrtuľníkov používaných na prepravu nebezpečného nákladu (DG);“.

                                    c)

                                    Odseky 4, 5 a 6 sa nahrádzajú takto:

                                       „4.   Prevádzkovatelia iných ako zložitých motorových letúnov a vrtuľníkov, ktorí sa podieľajú na prevádzke neobchodnej leteckej dopravy vrátane prevádzky neobchodnej špeciálnej dopravy, prevádzkujú lietadlá v súlade s ustanoveniami v prílohe VII.

                                       5.   Výcvikové organizácie uvedené v článku 10a nariadenia (EÚ) č. 1178/2011, ktoré majú svoje hlavné miesto podnikania v niektorom členskom štáte, pri vykonávaní výcvikových letov do Únie, v rámci Únie alebo z Únie prevádzkujú:

                                                   a)

                                                   zložité motorové letúny a vrtuľníky v súlade s ustanoveniami prílohy VI;

                                                   b)

                                                   iné letúny a vrtuľníky v súlade s ustanoveniami uvedenými v prílohe VII.

                                       6.   Prevádzkovatelia prevádzkujú letúny alebo vrtuľníky na účely prevádzky obchodnej špeciálnej dopravy len v súlade s požiadavkami v prílohách III a VIII.“

                        4.

                        Článok 6 sa mení takto:

                                    a)

                                    Odsek 3 sa nahrádza takto:

                                       „3.   Odchylne od článku 5 tohto nariadenia a bez toho, aby bol dotknutý článok 18 ods. 2 písm. b) nariadenia (EÚ) 2018/1139 a podčasť P prílohy I k nariadeniu Komisie (EÚ) č. 748/2012 (*2) z hľadiska povolenia na let, sa nasledujúce lety naďalej prevádzkujú podľa požiadaviek stanovených vo vnútroštátnych právnych predpisoch členského štátu, v ktorom má prevádzkovateľ svoje hlavné miesto podnikania, alebo ak prevádzkovateľ nemá hlavné miesto podnikania, miesta, kde je prevádzkovateľ usadený alebo má bydlisko:

                                                   a)

                                                   lety spojené so zavedením alebo úpravou typov letúnov alebo vrtuľníkov, ktoré vykonávajú projekčné alebo výrobné organizácie v rozsahu pôsobnosti svojich oprávnení;

                                                   b)

                                                   lety, ktorými sa neprepravujú cestujúci ani náklad, ale letún alebo vrtuľník sa preváža na renováciu, opravu, údržbu, inšpekcie, dodávku, vývoz alebo podobné účely.

                                       (*2)  Nariadenie Komisie (EÚ) č. 748/2012 z 3. augusta 2012 stanovujúce vykonávacie pravidlá osvedčovania letovej spôsobilosti a environmentálneho osvedčovania lietadiel a prislúchajúcich výrobkov, častí a zariadení, ako aj osvedčovania projekčných a výrobných organizácií (Ú. v. EÚ L 224, 21.8.2012, s. 1).“"

                                    b)

                                    Odsek 4a sa mení takto:

                                                i)

                                                úvodná časť sa nahrádza takto:

                                                            „4a.

                                                            Odchylne od odsekov 1 a 6 článku 5 sa môže nasledujúca prevádzka iných ako zložitých motorových letúnov a vrtuľníkov vykonávať v súlade s prílohou VII:“;

                                                ii)

                                                písmeno c) sa nahrádza takto:

                                                            „c)

                                                            ukážkové lety, výsadky, ťahanie vetroňov alebo akrobatické lety vykonávané buď výcvikovou organizáciou, ktorá má svoje hlavné miesto podnikania v niektorom členskom štáte a ktorá je uvedená v článku 10a nariadenia (EÚ) č. 1178/2011, alebo organizáciou vytvorenou na propagáciu športového alebo rekreačného lietania pod podmienkou, že lietadlo prevádzkuje organizácia na základe vlastníctva alebo prenájmu lietadla bez posádky, že let neprináša zisk, ktorý by bol distribuovaný mimo organizáciu, a že kedykoľvek sa nečlenovia organizácie podieľajú na takýchto letoch, tieto lety predstavujú iba okrajovú činnosť organizácie.“

                        5.

                        Článok 10 sa mení takto:

                                    a)

                                    V odseku 1 sa vypúšťa číslovanie odsekov a druhý pododsek sa nahrádza takto:
                                    „Uplatňuje sa od 28. októbra 2012.“

                                    b)

                                    Odseky 2 až 6 sa vypúšťajú.

                        6.

                        Prílohy I, II, III, IV, V, VI, VII a VIII sa menia v súlade s prílohou k tomuto nariadeniu.

            Článok 2
            Nadobudnutie účinnosti a uplatňovanie
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 9. júla 2019.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. decembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 212, 22.8.2018, s. 1.

            (2)  Nariadenie Komisie (EÚ) č. 965/2012 z 5. októbra 2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 216/2008 (Ú. v. EÚ L 296, 25.10.2012, s. 1).

            (3)  Vykonávacie nariadenie Komisie (EÚ) 2018/1976 zo 14. decembra 2018, ktorým sa stanovujú podrobné pravidlá prevádzky vetroňov podľa nariadenia (EÚ) 2018/1139 (pozri stranu 64 tohto úradného vestníka).

            (4)  Opinion No 07/2017 of the European Aviation Safety Agency of 23 August 2017 for a draft Commission Regulation on the revision of the operational rules for sailplanes. (Stanovisko Európskej agentúry pre bezpečnosť letectva č. 7/2017 z 23. augusta 2017 k návrhu nariadeniu Komisie o revízii pravidiel prevádzky vetroňov).

            (5)  Opinion No 10/2017 of the European Aviation Safety Agency of 18 December 2017 for a draft Commission Regulation amending Commission Regulation (EU) No 965/2012 [Stanovisko Európskej agentúry pre bezpečnosť letectva č. 10/2017 z 18. decembra 2017 k návrhu nariadeniu Komisie na zmenu nariadenia Komisie (EÚ) č. 965/2012].

            PRÍLOHA
            Prílohy I, II, III, IV, V, VI, VII a VIII k nariadeniu (EÚ) č. 965/2012 sa menia takto:

                        1.

                        Príloha I sa mení takto:

                                    a)

                                    Bod 6 sa vypúšťa;

                                    b)

                                    Bod 11a sa vypúšťa;

                                    c)

                                    Vkladajú sa body 42a, 42b a 42c:

                                                „42a.

                                                „Aplikácia EFB“ je softvérová aplikácia nainštalovaná na hostiteľskej platforme elektronickej letovej dokumentácie (electronic flight bag, EFB), ktorá poskytuje jednu alebo viac osobitných prevádzkových funkcií na podporu letovej prevádzky;

                                                42b.

                                                „Hostiteľská platforma EFB“ je hardvérové vybavenie, v ktorom sú umiestnené výpočtové kapacity a základný softvér vrátane operačného systému a softvéru vstupu/výstupu;

                                                42c.

                                                „Systém EFB“ je hardvérové vybavenie (vrátane batérie, možností pripojenia, komponentov vstupu a výstupu) a softvér (vrátane databáz a operačného systému) potrebné na podporu plánovaných aplikácií EFB.“;

                                    d)

                                    Vkladá sa tento bod 44a:

                                                „44a.

                                                „Elektronická letová dokumentácia (electronic flight bag – EFB)“ je elektronický informačný systém, ktorý tvoria zariadenia a aplikácie pre letovú posádku a ktorý umožňuje ukladanie, aktualizáciu, zobrazovanie a spracúvanie funkcií EFB na podporu letovej prevádzky alebo služobných povinností.“;

                                    e)

                                    Bod 57 sa vypúšťa;

                                    f)

                                    Vkladá sa tento bod 69a:

                                                „69a.

                                                „Rozhranie človek – stroj (HMI)“ je komponent určitých zariadení schopný spracúvať interakciu medzi človekom a strojom. Rozhranie tvorí hardvér a softvér umožňujúci, aby stroje alebo systémy mohli interpretovať a spracúvať vstupy používateľa i poskytovať mu požadované výsledky.“;

                                    g)

                                    Bod 78a sa nahrádza takto:

                                                „78a.

                                                „Nízky poruchový stav“ je poruchový stav, v dôsledku ktorého by nedošlo k výraznému zníženiu bezpečnosti lietadla a pri ktorom letová posádka musí vykonať opatrenia úplne v rámci svojich schopností.“;

                                    h)

                                    Vkladá sa tento bod 78b:

                                                „78b.

                                                „Zneužívanie látok“ je užívanie jednej alebo viacerých psychoaktívnych látok letovou posádkou, palubnými sprievodcami a ďalšími členmi personálu, od ktorého závisí bezpečnosť v letectve, takým spôsobom, ktorý:

                                                            a)

                                                            predstavuje priame nebezpečenstvo pre užívateľa alebo ohrozuje životy, zdravie a pohodu iných a/alebo

                                                            b)

                                                            spôsobuje alebo zhoršuje pracovné, sociálne, psychické alebo fyzické problémy alebo poruchy.“;

                                    i)

                                    Vkladajú sa tieto body 96a a 96b:

                                                „96a.

                                                „Prenosná EFB“ je prenosná hostiteľská platforma EFB používaná v pilotnom priestore, ktorá nie je súčasťou konfigurácie certifikovaného lietadla.

                                                96b.

                                                „Prenosné elektronické zariadenie (PED)“ je akýkoľvek druh elektronického zariadenia, ide spravidla ale nie výlučne o spotrebnú elektroniku, ktoré na palubu lietadla prinesú členovia posádky, cestujúci, alebo sa prepravuje ako náklad a ktoré nie je súčasťou konfigurácie certifikovaného lietadla. Zahŕňa všetko vybavenie, ktoré môže spotrebúvať elektrickú energiu. Elektrickú energiu môžu dodávať interné zdroje, napríklad batérie (nabíjateľné alebo nenabíjateľné) alebo zariadenie možno pripojiť aj k určitým zdrojom energie v lietadle.“;

                                    j)

                                    Vkladajú sa tieto body 120a a 120b:

                                                „120a.

                                                „Aplikácia EFB typu A“ je aplikácia EFB, ktorej nesprávna činnosť alebo nesprávne použitie nemajú vplyv na bezpečnosť;

                                                120b.

                                                „Aplikácie EFB typu B“ je aplikácia EFB:

                                                            a)

                                                            ktorej nesprávna činnosť alebo nesprávne použitie sú nanajvýš klasifikované ako nízky poruchový stav a

                                                            b)

                                                            ktorá nenahrádza ani neduplikuje žiaden systém ani funkciu požadované v predpisoch o letovej spôsobilosti, požiadavkách o vzdušnom priestore alebo prevádzkových pravidlách.“;

                        2.

                        Príloha II sa mení takto:

                                    a)

                                    V ustanovení ARO.GEN.120 sa písmeno d) nahrádza takto:

                                                „d)

                                                Príslušný orgán posúdi všetky alternatívne prostriedky preukázania zhody, ktoré navrhuje organizácia v súlade s:

                                                            1.

                                                            bodom ORO.GEN.120 písm. b) prílohy III (Časť-ORO) k tomuto nariadeniu,

                                                            2.

                                                            v prípade balónov s bodom BOP.ADD.010 prílohy II (Časť-BOP) k nariadeniu Komisie (EÚ) 2018/395 (*1), alebo

                                                            3.

                                                            v prípade vetroňov s bodom SAO.DEC.100 písm. c) prílohy II (Časť-SAO) k vykonávaciemu nariadeniu Komisie (EÚ) 2018/1976 (*2);

                                                      a to prostredníctvom analýzy poskytnutej dokumentácie, a ak to považuje za potrebné, vykonaním kontroly organizácie.
                                                Ak príslušný orgán zistí, že alternatívne prostriedky preukázania zhody sú v súlade s vykonávacími predpismi, bez zbytočného odkladu:

                                                            1.

                                                            informuje žiadateľa, že môže používať alternatívne prostriedky preukázania zhody, a v prípade potreby zodpovedajúcim spôsobom zmení povolenie, povolenie špeciálnej prevádzky alebo osvedčenie žiadateľa a

                                                            2.

                                                            informuje agentúru o ich obsahu a poskytne jej kópie celej príslušnej dokumentácie;

                                                            3.

                                                            informuje ostatné členské štáty o alternatívnych prostriedkoch preukázania zhody, ktoré boli prijaté.

                                       (*1)  Nariadenie Komisie (EÚ) 2018/395 z 13. marca 2018, ktorým sa stanovujú podrobné pravidlá prevádzky balónov podľa nariadenia Európskeho parlamentu a Rady (ES) č. 216/2008 (Ú. v. EÚ L 71, 14.3.2018, s. 10)."

                                       (*2)  Vykonávacie nariadenie Komisie (EÚ) 2018/1976 zo 14. decembra 2018, ktorým sa stanovujú podrobné pravidlá prevádzky vetroňov podľa nariadenia Európskeho parlamentu a Rady (EÚ) 2018/1139 (Ú. v. EÚ L 326, 20.12.2018, s. 64)“."

                                    b)

                                    V bode ARO.GEN.345 sa písmeno a) nahrádza takto:

                                                „a)

                                                Po prijatí vyhlásenia od organizácie, ktorá vykonáva alebo má v úmysle vykonávať činnosť, na ktorú je vyhlásenie potrebné, príslušný orgán overí, či vyhlásenie obsahuje všetky informácie požadované:

                                                            1.

                                                            podľa bodu ORO.DEC.100 prílohy III (Časť-ORO) k tomuto nariadeniu,

                                                            2.

                                                            v prípade prevádzkovateľov balónov podľa bodu BOP.ADD.100 prílohy II (Časť-BOP) k nariadeniu (EÚ) 2018/395 alebo

                                                            3.

                                                            v prípade prevádzkovateľov vetroňov podľa bodu SAO.DEC.100 prílohy II (Časť-SAO) k vykonávaciemu nariadeniu (EÚ) 2018/1976.

                                                      Príslušný orgán po overení požadovaných informácií oznámi organizácii prijatie vyhlásenia.“

                                    c)

                                    V dodatku II sa tabuľka (EASA FORM 139) nahrádza takto:„Text obrazu

                                       PREVÁDZKOVÉ ŠPECIFIKÁCIE
                                       (v súlade so schválenými podmienkami v prevádzkovej príručke)
                                       Kontaktné údaje vydávajúceho orgánu
                                       Telefónne číslo (1): ; Fax: ;
                                       E-mail:
                                       AOC (2): Meno/názov prevádzkovateľa (3): Dátum (4): Podpis:
                                       Obchodný názov Dba
                                       Prevádzkové špecifikácie #:
                                       Model lietadla (5):
                                       Registrové značky (6):
                                       Druhy prevádzky: Obchodná letecká doprava
                                       Cestujúci Náklad Iné (7):
                                       Oblasť prevádzky (8):
                                       Osobitné obmedzenia (9):
                                       Osobitné povolenia:
                                       Áno
                                       Nie
                                       Špecifikácia (10)
                                       Poznámky
                                       Nebezpečný tovar
                                       Prevádzka za nízkej viditeľnosti
                                       Vzlet
                                       Priblíženie a pristátie
                                       CAT (11) ….
                                       RVR (12): m
                                       DA/H: ft RVR: m
                                       RVSM (13) neuplatňuje sa
                                       ETOPS (14) neuplatňuje sa
                                       maximálny čas letu na náhradné letisko (15): min
                                       Komplexné navigačné špecifikácie pre prevádzku s PBN (16)
                                       (17)
                                       Špecifikácia minimálnej navigačnej výkonnosti
                                       Prevádzka jednomotorového letúna s turbínovým motorom v noci alebo za meteorologických podmienok na let podľa prístrojov
                                       (SET-IMC)
                                       (18)
                                       Prevádzka vrtuľníka so zobrazovacím systémom nočného videnia
                                       Prevádzka vrtuľníka so zdvíhacím zariadením
                                       Prevádzka vrtuľníkovej zdravotníckej záchrannej služby
                                       Prevádzka vrtuľníka mimo pevniny
                                       Výcvik palubných sprievodcov (19)
                                       Vydanie osvedčenia pre palubných sprievodcov (20)
                                       Používanie aplikácií EFB typu B
                                       (21)
                                       Zachovanie letovej spôsobilosti
                                       (22)
                                       Iné (23)

                                    Text obrazu

                                       (1) Kontaktné údaje príslušného orgánu – číslo telefónu a faxu vrátane predvoľby krajiny. E-mailová adresa, ak je k dispozícii.
                                       (2) Uveďte číslo súvisiaceho osvedčenia leteckého prevádzkovateľa (AOC).
                                       (3) Uveďte registrovaný názov prevádzkovateľa a obchodný názov prevádzkovateľa, ak je odlišný. Pred obchodný názov uveďte skratku „Dba“ („Doing business as – Podniká ako“).
                                       (4) Dátum vydania prevádzkových špecifikácií (dd-mm-rrrr) a podpis zástupcu príslušného orgánu.
                                       (5) Uveďte ICAO označenie značky lietadla, jeho modelu a série alebo základnej série, ak bola takáto séria označená (napr. Boeing-737-3K2 alebo Boeing-777-232).
                                       (6) Registrové značky sú uvedené buď v prevádzkových špecifikáciách, alebo v prevádzkovej príručke. V druhom prípade musí byť v súvisiacich prevádzkových špecifikáciách odkaz na príslušnú stranu v prevádzkovej príručke. V prípade, že na daný model lietadla sa neuplatňujú všetky osobitné povolenia, registrové značky lietadla sa môžu uviesť v stĺpci poznámok k príslušnému osobitnému povoleniu.
                                       (7) Uvedie sa iný druh dopravy (napr. záchranná zdravotná služba).
                                       (8) Zoznam geografických oblastí oprávnenej prevádzky (pomocou zemepisných súradníc alebo konkrétnych tratí, letovej informačnej oblasti alebo hraníc štátov alebo regiónov).
                                       (9) Zoznam príslušných osobitných obmedzení (napr. iba VFR, iba deň atď.).
                                       (10) V tomto stĺpci uveďte zoznam najtolerantnejších kritérií pri každom povolení alebo druhu povolenia (s príslušnými kritériami).
                                       (11) Uveďte príslušnú kategóriu presného priblíženia: LTS CAT I, CAT II, OTS CAT II, CAT IIIA, CAT IIIB alebo CAT IIIC. Uveďte minimálnu dráhovú dohľadnosť (RVR) v metroch a výšku rozhodnutia (DH) v stopách. Na každú uvedenú kategóriu priblíženia slúži jeden riadok.
                                       (12) Uveďte povolenú minimálnu dráhovú dohľadnosť (RVR) pre vzlet v metroch. Ak boli udelené viaceré povolenia, na každé povolenie sa môže použiť jeden riadok.
                                       (13) Pole „Neuvádza sa“ (N/A) možno označiť, iba ak je maximálna výška základne najnižšej vrstvy oblačnosti pre lietadlo menšia ako FL290.
                                       (14) Prevádzka s predĺženým operačným dosahom (ETOPS) sa v súčasnosti uplatňuje iba pri dvojmotorových lietadlách. Preto sa pole „Neuvádza sa (N/A)“ môže označiť‚ ak daný model lietadla má viac alebo menej ako dva motory.
                                       (15) Uviesť sa môže aj prahová vzdialenosť (v NM), ako aj typ motora.
                                       (16) Výkonnostná navigácia (PBN): na každé komplexné osobitné povolenie PBN (napr. RNP AR APCH) použite jeden riadok s príslušnými obmedzeniami uvedenými v stĺpci „Špecifikácie“ a/alebo „Poznámky“. Osobitné povolenia na určitý postup pre RNP AR APCH môžu byť uvedené v prevádzkových špecifikáciách alebo v prevádzkovej príručke. V druhom prípade musí byť v súvisiacich prevádzkových špecifikáciách odkaz na príslušnú stranu v prevádzkovej príručke.
                                       (17) Uveďte, či je osobitné povolenie obmedzené na určité konce dráh a/alebo letiská.
                                       (18) Uveďte konkrétnu kombináciu draku/motora.
                                       (19) Povolenie na vykonávanie výcvikových kurzov a preskúšania, ktoré majú absolvovať žiadatelia o osvedčenie palubného sprievodcu, ako sa uvádza v prílohe V (časť CC) k nariadeniu (EÚ) č. 1178/2011.
                                       (20) Povolenie na vydávanie osvedčení pre palubného sprievodcu, ako sa uvádza v prílohe V (časť CC) k nariadeniu (EÚ) č. 1178/2011.
                                       (21) Uveďte zoznam aplikácií EFB typu B spolu s odkazmi na EFB hardvér (v prípade prenosných EFB). Tento zoznam je uvedený buď v prevádzkových špecifikáciách, alebo v prevádzkovej príručke. V druhom prípade musí byť v súvisiacich prevádzkových špecifikáciách odkaz na príslušnú stranu v prevádzkovej príručke.
                                       (22) Meno osoby/názov organizácie, ktorá je zodpovedná za zabezpečenie zachovania letovej spôsobilosti lietadla, a odkaz na predpis, v ktorom sa táto práca vyžaduje, t. j. podčasť G prílohy I (časť M) k nariadeniu (EÚ) 1321/2014.
                                       (23) Tu sa môžu uviesť ďalšie povolenia alebo údaje, vždy jeden riadok (alebo jeden viacriadkový blok) na jedno oprávnenie (napr. lety s krátkym pristátím, lety so strmým priblížením, lety vrtuľníka do miest verejného záujmu alebo z nich, lety vrtuľníka nad nepriaznivým prostredím mimo husto osídlenej oblasti, lety vrtuľníka bez možnosti bezpečného vynúteného pristátia, lety so zväčšenými náklonmi, maximálna vzdialenosť od vhodného letiska pre dvojmotorové letúny bez povolenia ETOPS, lietadlá používané na neobchodnú prevádzku).
                                       FORMULÁR EASA 139, štvrté vydanie
                                    “

                        3.

                        Príloha III sa mení takto:

                                    a)

                                    V bode ORO.GEN.110 sa písmeno k) nahrádza takto:

                                                „k)

                                                Bez ohľadu na písmeno j) prevádzkovatelia, ktorí vykonávajú obchodnú prevádzku s jedným z nasledujúcich lietadiel, musia zabezpečiť, aby letová posádka absolvovala primeraný výcvik alebo inštruktáž v oblasti nebezpečného nákladu, s cieľom umožniť im rozpoznať nepriznaný nebezpečný tovar prinesený na palubu cestujúcimi alebo ako náklad:

                                                            1.

                                                            jednomotorový vrtuľový letún s maximálnou vzletovou hmotnosťou 5 700 kg alebo menšou a MOPSC pre 5 alebo menej cestujúcich vzlietajúci a pristávajúci na tom istom letisku alebo mieste prevádzky podľa VFR počas dňa;

                                                            2.

                                                            iný ako zložitý motorový vrtuľník s jedným motorom s MOPSC pre 5 alebo menej cestujúcich vzlietajúci a pristávajúci na tom istom letisku alebo mieste prevádzky podľa VFR počas dňa.“;

                                    b)

                                    V bode ORO.MLR.101 sa úvodná formulácia nahrádza takto:
                                    „Okrem prípadov prevádzky jednomotorových vrtuľových letúnov s MOPSC pre 5 alebo menej cestujúcich alebo jednomotorových vrtuľníkov s jednoduchou konštrukciou s MOPSC pre 5 alebo menej cestujúcich so vzletom a pristátím na tom istom letisku alebo mieste prevádzky podľa VFR počas dňa je základné členenie prevádzkovej príručky takéto:“.

                                    c)

                                    V bode ORO.FC.005 sa písmeno b) nahrádza takto:

                                                „b)

                                                ODDIEL 2, v ktorom sa uvádzajú doplnkové požiadavky uplatniteľné na prevádzku obchodnej leteckej dopravy s výnimkou prevádzky osobnej obchodnej leteckej dopravy vykonávanej podľa pravidiel letu za viditeľnosti (VFR) počas dňa, ktorá sa začína a končí na tom istom letisku alebo mieste prevádzky a v rámci miestnej oblasti, ktorú stanovil príslušný orgán:

                                                            1.

                                                            jednomotorových vrtuľových letúnov s maximálnou schválenou vzletovou hmotnosťou 5 700 kg alebo menšou a MOPSC pre 5 alebo menej cestujúcich alebo

                                                            2.

                                                            iných ako zložitých motorových vrtuľníkov s jedným motorom s MOPSC pre 5 alebo menej cestujúcich.“

                                    d)

                                    V bode ORO.FTL.105 sa bod 13 nahrádza takto:

                                                „13.

                                                „Letový čas“ je v prípade letúnov čas od prvého pohybu lietadla z jeho parkovacieho miesta s cieľom vzlietnuť až do jeho úplného zastavenia na určenom parkovacom mieste a vypnutia všetkých motorov alebo vrtúľ.“

                        4.

                        Príloha IV sa mení takto:

                                    a)

                                    Bod CAT.GEN.105 sa vypúšťa;

                                    b)

                                    Vkladá sa tento bod CAT.GEN.MPA.141:
                                    „CAT.GEN.MPA.141 Používanie elektronickej letovej dokumentácie (EFB)

                                                a)

                                                Ak sa na palube lietadla používa elektronická letová dokumentácia (EFB), prevádzkovateľ musí zabezpečiť, aby to nemalo negatívny vplyv na výkonnosť systémov alebo vybavenia lietadla, ani na schopnosť členov letovej posádky prevádzkovať lietadlo.

                                                b)

                                                Prevádzkovateľ nepoužíva aplikácie EFB typu B, ak nie sú schválené v súlade s podčasťou M prílohy V (Časť-SPA).“;

                                    c)

                                    V podčasti A sa vypúšťa oddiel 2;

                                    d)

                                    V podčasti B sa vypúšťa oddiel 2;

                                    e)

                                    V bode CAT.POL.MAB.105 sa písmeno b) nahrádza takto:

                                                „b)

                                                V prípade, že údaje a dokumentácia o hmotnosti a vyvážení sa vytvárajú pomocou počítačového systému hmotnosti a vyváženia, prevádzkovateľ musí:

                                                            1.

                                                            overiť pravdivosť výstupných údajov s cieľom zaručiť, že údaje sa pohybujú v rozmedzí obmedzení uvedených v AFM a

                                                            2.

                                                            špecifikovať pokyny a postupy jeho používania v prevádzkovej príručke.“;

                                    f)

                                    V bode CAT.POL.MAB.105 sa vypúšťa písmeno e);

                                    g)

                                    V podčasti C sa vypúšťa oddiel 4;

                                    h)

                                    V podčasti D sa vypúšťa oddiel 3;

                        5.

                        V prílohe V sa dopĺňa táto podčasť M:
                        „PODČASŤ M

                              ELEKTRONICKÁ LETOVÁ DOKUMENTÁCIA (EFB)

                           SPA.EFB.100 Používanie elektronickej letovej dokumentácie (EFB) – prevádzkové povolenie

                                    a)

                                    Prevádzkovateľ obchodnej leteckej dopravy používa aplikácie EFB typu B iba vtedy, ak mu na takéto používanie príslušný orgán udelil povolenie.

                                    b)

                                    Prevádzkovateľ na získanie prevádzkového povolenia na používanie aplikácií EFB typu B od príslušného orgánu poskytne dôkazy, že:

                                                1.

                                                sa vykonalo posúdenie rizika spojeného s používaním zariadenia EFB, ktoré je hostiteľskou platformou pre danú aplikáciu, a s aplikáciou EFB a jej funkciami, v rámci ktorého sa určili súvisiace riziká a zabezpečilo ich správne riadenie a zmiernenie,

                                                2.

                                                rozhranie človek – stroj zariadenia EFB a aplikácia EFB sa posúdili podľa zásad ľudského činiteľa,

                                                3.

                                                zriadil systém správy EFB a stanovil a zaviedol postupy správy a používania zariadenia EFB a aplikácie EFB, ako aj súvisiace požiadavky na školenie, pričom zahŕňajú postupy:

                                                            i)

                                                            prevádzkovania EFB,

                                                            ii)

                                                            spravovania zmien EFB,

                                                            iii)

                                                            spravovania údajov EFB,

                                                            iv)

                                                            údržby EFB a

                                                            v)

                                                            bezpečnosti EFB,

                                                4.

                                                hostiteľská platforma EFB je vhodná na zamýšľané používanie aplikácie EFB.

                                          Tieto dôkazy sa musia vzťahovať na konkrétnu aplikáciu EFB a hostiteľskú platformu EFB, na ktorej je daná aplikácia nainštalovaná.“;

                        6.

                        Príloha VI sa mení takto:

                                    a)

                                    Vkladá sa tento bod NCC.GEN.131:
                                    „NCC.GEN.131 Používanie elektronickej letovej dokumentácie (EFB)

                                                a)

                                                Ak sa na palube lietadla používa elektronická letová dokumentácia (EFB), prevádzkovateľ musí zabezpečiť, aby to nemalo negatívny vplyv na výkonnosť systémov alebo vybavenia lietadla, ani na schopnosť členov letovej posádky prevádzkovať lietadlo.

                                                b)

                                                Prevádzkovateľ pred začiatkom používania aplikácie EFB typu B musí:

                                                            1.

                                                            vykonať posúdenie rizika spojeného s používaním zariadenia EFB, ktoré je hostiteľskou platformou pre danú aplikáciu, a s predmetnou aplikáciou EFB a jej funkciami, v rámci ktorého určí súvisiace riziká a zabezpečí ich správne riadenie a zmiernenie; pričom posúdenie rizika musí byť zamerané na riziká súvisiace s rozhraním človek – stroj zariadenia EFB a danou aplikáciou EFB a

                                                            2.

                                                            zriadiť systém správy EFB vrátane zavedenia postupov správy a používania zariadenia a aplikácie EFB, ako aj súvisiacich požiadaviek na školenie.“;

                                    b)

                                    V bode NCC.OP.200 sa písmeno b) nahrádza takto:

                                                „b)

                                                Bez ohľadu na písmeno a) v prípade cvičných letov, ktoré vykonávajú výcvikové organizácie uvedené v článku 10a nariadenia Komisie (EÚ) č. 1178/2011, takéto situácie možno simulovať so žiakmi-pilotmi na palube.“;

                        7.

                        Príloha VII sa mení takto:

                                    a)

                                    Bod NCO.GEN.102 sa vypúšťa;

                                    b)

                                    V bode NCO.GEN.103 sa písmeno a) nahrádza takto:

                                                „a)

                                                sa začínať a končiť na tom istom letisku alebo mieste prevádzky;“;

                                    c)

                                    V bode NCO.GEN.105 sa písmeno a) bod 4 podbod iii) nahrádza takto:

                                                „iii)

                                                prístroje a vybavenie potrebné na uskutočnenie daného letu sú nainštalované v lietadle a sú funkčné, pokiaľ podľa zoznamu minimálneho vybavenia (MEL) alebo rovnocenného dokumentu nie je povolená prevádzka s nefunkčným zariadením, ako sa to vyžaduje v bodoch NCO.IDE.A.105 alebo NCO.IDE.H.105;“;

                                    d)

                                    Bod NCO.GEN.125 sa nahrádza takto:
                                    „NCO.GEN.125 Prenosné elektronické zariadenia

                                    Veliteľ lietadla nikomu nepovolí používať na palube lietadla prenosné elektronické zariadenia (PED) vrátane elektronickej letovej dokumentácie (EFB), ktoré by mohli nepriaznivo ovplyvniť výkonnosť systémov a vybavenia lietadla alebo schopnosť členov letovej posádky prevádzkovať lietadlo.“;

                                    e)

                                    V bode NCO.GEN.135 sa vypúšťa písmeno c);

                                    f)

                                    V bode NCO.OP.120 sa názov nahrádza takto:
                                    „NCO.OP.120 Postupy na obmedzenie hluku – letúny a vrtuľníky“;

                                    g)

                                    Bod NCO.OP.156 sa vypúšťa;

                                    h)

                                    V bode NCO.OP.180 sa písmeno b) nahrádza takto:

                                                „b)

                                                Bez ohľadu na písmeno a) v prípade cvičných letov, ktoré vykonávajú výcvikové organizácie uvedené v článku 10a nariadenia Komisie (EÚ) č. 1178/2011, takéto situácie možno simulovať so žiakmi-pilotmi na palube.“;

                                    i)

                                    V bode NCO.POL.105 sa písmeno b) nahrádza takto:

                                                „b)

                                                Váženie musí vykonať buď výrobca lietadla, alebo organizácia schválená na údržbu.“;

                                    j)

                                    V bode NCO.IDE.A.160 sa písmeno a) nahrádza takto:

                                                „a)

                                                Letúny, s výnimkou letúnov ELA1, musia byť vybavené minimálne jedným ručným hasiacim prístrojom:

                                                            1.

                                                            v priestore pre letovú posádku a

                                                            2.

                                                            v každom priestore pre cestujúcich, ktorý je oddelený od priestoru pre letovú posádku, s výnimkou priestoru, do ktorého má letová posádka ľahký prístup.“;

                                    k)

                                    V podčasti D sa vypúšťa oddiel 3;

                        8.

                        Príloha VIII sa mení takto:

                                    a)

                                    V bode SPO.GEN.005 sa písmeno c) bod 2 nahrádza takto:

                                                „2.

                                                výsadky, ťahanie vetroňov letúnmi alebo akrobatické lety vykonávané buď výcvikovou organizáciou, ktorá má svoje hlavné miesto podnikania v niektorom členskom štáte a ktorá je uvedená v článku 10a nariadenia (EÚ) č. 1178/2011, alebo organizáciou vytvorenou na propagáciu športového alebo rekreačného lietania pod podmienkou, že lietadlo prevádzkuje organizácia na základe vlastníctva alebo prenájmu lietadla bez posádky, že let neprináša zisk, ktorý by bol distribuovaný mimo organizáciu, a že kedykoľvek sa nečlenovia organizácie podieľajú na takýchto letoch, tieto lety predstavujú iba okrajovú činnosť organizácie.“;

                                    b)

                                    Bod SPO.GEN.102 sa vypúšťa;

                                    c)

                                    V bode SPO.GEN.107 sa písmeno a) bod 4 podbod iii) nahrádza takto:

                                                „iii)

                                                prístroje a vybavenie, ktoré sú potrebné na uskutočnenie daného letu, sú nainštalované v lietadle a sú funkčné, pokiaľ podľa zoznamu minimálneho vybavenia (MEL) alebo rovnocenného dokumentu nie je povolená prevádzka s nefunkčným zariadením, ako sa to vyžaduje v bodoch SPO.IDE.A.105 alebo SPO.IDE.H.105;“;

                                    d)

                                    Vkladá sa tento bod SPO.GEN.131:
                                    „SPO.GEN.131 Používanie elektronickej letovej dokumentácie (EFB)

                                                a)

                                                Ak sa na palube lietadla používa elektronická letová dokumentácia (EFB), prevádzkovateľ musí zabezpečiť, aby to nemalo negatívny vplyv na výkonnosť systémov alebo vybavenia lietadla, ani na schopnosť členov letovej posádky prevádzkovať lietadlo.

                                                b)

                                                Prevádzkovateľ pred začiatkom používania aplikácie EFB typu B musí:

                                                            1.

                                                            vykonať posúdenie rizika spojeného s používaním zariadenia EFB, ktoré je hostiteľskou platformou pre danú aplikáciu, a s predmetnou aplikáciou EFB a jej funkciami, v rámci ktorého určí súvisiace riziká a zabezpečí ich správne zmiernenie; pričom posúdenie rizika musí byť zamerané na riziká súvisiace s rozhraním človek – stroj zariadenia EFB a danou aplikáciou EFB a

                                                            2.

                                                            zriadiť systém správy EFB vrátane zavedenia postupov správy a používania zariadenia EFB a aplikácie EFB, ako aj súvisiacich požiadaviek na školenie.“;

                                    e)

                                    V bode SPO.GEN.140 sa vypúšťa písmeno c);

                                    f)

                                    V bode SPO.POL.105 sa písmeno b) nahrádza takto:

                                                „b)

                                                Váženie musí vykonať buď výrobca lietadla, alebo organizácia schválená na údržbu.“;

                                    g)

                                    V bode SPO.IDE.A.180 sa písmeno a) nahrádza takto:

                                                „a)

                                                Letúny, s výnimkou letúnov ELA1, musia byť vybavené minimálne jedným ručným hasiacim prístrojom:

                                                            1.

                                                            v priestore pre letovú posádku a

                                                            2.

                                                            v každom priestore kabíny, ktorý je oddelený od priestoru pre letovú posádku s výnimkou priestoru, do ktorého má letová posádka ľahký prístup.“;

                                    h)

                                    V podčasti D sa vypúšťa oddiel 3.

               (*1)  Nariadenie Komisie (EÚ) 2018/395 z 13. marca 2018, ktorým sa stanovujú podrobné pravidlá prevádzky balónov podľa nariadenia Európskeho parlamentu a Rady (ES) č. 216/2008 (Ú. v. EÚ L 71, 14.3.2018, s. 10).

               (*2)  Vykonávacie nariadenie Komisie (EÚ) 2018/1976 zo 14. decembra 2018, ktorým sa stanovujú podrobné pravidlá prevádzky vetroňov podľa nariadenia Európskeho parlamentu a Rady (EÚ) 2018/1139 (Ú. v. EÚ L 326, 20.12.2018, s. 64)“.“


title: Vykonávacie nariadenie Rady (EÚ) 2019/85 z 21. januára 2019, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii

text:
                  21.1.2019

                  SK

                  Úradný vestník Európskej únie

                  LI 18/4

         VYKONÁVACIE NARIADENIE RADY (EÚ) 2019/85
         z 21. januára 2019,
         ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (1), a najmä na jeho článok 32 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 18. januára 2012 prijala nariadenie (EÚ) č. 36/2012.

                     (2)

                     Vzhľadom na skutočnosť, že prominentným podnikateľom plynú značné zisky z ich prepojení na režim a na odplatu pomáhajú financovať režim, okrem iného prostredníctvom spoločných podnikov, ktoré títo prominentní podnikatelia a subjekty vytvorili so štátom podporovanými spoločnosťami s cieľom realizovať developerské projekty na vyvlastnenej pôde, títo podnikatelia a subjekty podporujú Assadov režim a majú z neho prospech, a to aj využívaním vyvlastnených nehnuteľností.

                     (3)

                     Vyvlastnenie pôdy osôb, ktoré boli vysídlené následkom konfliktu v Sýrii, Assadovým režimom týmto osobám tiež znemožňuje, aby sa vrátili do svojich domovov.

                     (4)

                     Do zoznamu fyzických a právnických osôb, subjektov alebo orgánov, na ktoré sa vzťahujú reštriktívne opatrenia, uvedeného v prílohe II k nariadeniu (EÚ) č. 36/2012 by sa malo doplniť jedenásť fyzických osôb a päť subjektov.

                     (5)

                     Príloha II k nariadeniu (EÚ) č. 36/2012 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha II k nariadeniu (EÚ) č. 36/2012 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. januára 2019

                  Za Radu

                  predsedníčka

               F. MOGHERINI

            (1)  Ú. v. EÚ L 16, 19.1.2012, s. 1.

            PRÍLOHA

               1.
               Do zoznamu uvedeného v oddiele A (Osoby) prílohy II k nariadeniu (EÚ) č. 36/2012 sa dopĺňajú tieto osoby:

                           Meno

                           Identifikačné údaje

                           Dôvody

                           Dátum zaradenia na zoznam

                           „264.

                           Anas Talas
                           (alias ; Anas Talous/Tals/Tuls/Tlass)

                           Pohlavie: mužské
                           Pozícia: Predseda Talas Group
                           Dátum narodenia: 25. marca 1971
                           Štátna príslušnosť: Sýrska

                           Popredný podnikateľ pôsobiaci v Sýrii, ktorý má podiely a vykonáva činnosti vo viacerých odvetviach sýrskeho hospodárstva. Anas Talas prostredníctvom svojich podnikateľských činností a investícií tiež získava výhody od sýrskeho režimu a/alebo mu poskytuje podporu. V roku 2018 vytvorila Talas Group pod vedením Anasa Talasa spoločný podnik v hodnote 23 miliárd SYP s Damascus Cham Holding na účely realizácie režimom podporovaného projektu výstavby luxusnej rezidenčnej a obchodnej štvrte s názvom Marota City.

                           21.1.2019

                           265.

                           Nazir Ahmad JamalEddine
                           (alias ; Nazir Ahmad, Mohammed JamalEddine)

                           Pohlavie: mužské
                           Pozícia: Spoluzakladateľ a väčšinový akcionár spoločností Apex Development and Projects LLC a zakladateľ A'ayan Company for Projects and Equipment
                           Dátum narodenia: 1962
                           Štátna príslušnosť: Sýrska

                           Popredný podnikateľ pôsobiaci v Sýrii so značnými investíciami v stavebníctve vrátane kontrolného 90 % podielu v spoločnosti Apex Development and Projects LLC, ktorá vytvorila spoločný podnik v hodnote 34,8 milióna USD na účely realizácie režimom podporovaného projektu výstavby luxusnej rezidenčnej a obchodnej štvrte s názvom Marota City. Prostredníctvom svojej účasti na výstavbe Marota City Nazir Ahmad JamalEddine získava výhody od sýrskeho režimu a/alebo mu poskytuje podporu.

                           21.1.2019

                           266.

                           Mazin Al-Tarazi
                           (alias ; Mazen al-Tarazi)

                           Pohlavie: mužské
                           Pozícia: Podnikateľ
                           Dátum narodenia: september 1962
                           Štátna príslušnosť: Sýrska

                           Popredný podnikateľ pôsobiaci v Sýrii so značnými investíciami v sektore stavebníctva a letectva. Mazin Al-Tarazi prostredníctvom svojich investícií a činností získava výhody od sýrskeho režimu a/alebo mu poskytuje podporu. Al-Tarazi uzavrel dohodu s Damascus Cham Holdings o investícii vo výške 320 miliónov USD do realizácie režimom podporovaného projektu výstavby luxusnej rezidenčnej a obchodnej štvrte s názvom Marota City; získal tiež licenciu na prevádzku súkromnej leteckej spoločnosti v Sýrii.

                           21.1.2019

                           267.

                           Samer Foz
                           [alias Samir () Foz () / Fawz; Samer Zuhair Foz]

                           Pohlavie: mužské
                           Pozícia: riaditeľ skupiny Aman Group
                           Dátum narodenia: máj 1973
                           miesto narodenia: Latakia, Sýria
                           Štátna príslušnosť: Sýrska, turecká
                           Ďalšie informácie:
                           Výkonný prezident Aman Group Dcérske spoločnosti: Foz (obchod), Al-Mohaimen (doprava a zmluvy). Aman Group je partnerom zo súkromného sektora v spoločnom podniku Aman Damascus JSC s Damascus Cham Holding, v ktorom je Foz individuálnym akcionárom. Emmar Industries je spoločný podnik Aman Group s Hamisho Group, v ktorej má Foz majoritný podiel a je jej predsedom.

                           Popredný podnikateľ pôsobiaci v Sýrii, ktorý vlastní podiely a vykonáva činnosti vo viacerých sektoroch sýrskeho hospodárstva vrátane režimom podporovaného spoločného podniku podieľajúceho sa na realizácii projektu výstavby luxusnej rezidenčnej a obchodnej štvrte s názvom Marota City. Samer Foz poskytuje režimu finančnú a inú podporu vrátane financovania provládnych milícií v Sýrii (Military Security Shield Forces) a sprostredkúvania obchodu s obilninami. Vďaka svojmu prepojeniu na režim získava finančné výhody plynúce z prístupu k obchodným príležitostiam v rámci obchodu so pšenicou a rekonštrukčných projektov.

                           21.1.2019

                           268.

                           Khaldoun Al-Zoubi
                           (alias Khaldoon al-Zu'bi; Khaldoun Zubi)

                           Pohlavie: mužské
                           Pozícia: viceprezident spoločnosti Aman Holding (alias Aman Group)
                           Dátum narodenia: 1979
                           Štátna príslušnosť: Sýrska

                           Popredný podnikateľ pôsobiaci v Sýrii, ktorý má podiely a vykonáva činnosti vo viacerých odvetviach sýrskeho hospodárstva; je napríklad viceprezidentom spoločnosti Aman Holding a majoritným akcionárom leteckej spoločnosti Fly Aman. Z titulu týchto pozícií má prepojenie na Samera Foza. Aman Holding má zastúpenie v správnej rade, ako aj väčšinový podiel v spoločnosti Aman Damascus, ktorá je spoločným podnikom podieľajúcim sa na realizácii režimom podporovaného projektu výstavby luxusnej rezidenčnej a obchodnej štvrte s názvom Marota City. Al-Zoubi získava výhody od režimu a/alebo mu poskytuje podporu prostredníctvom svojej funkcie viceprezidenta spoločnosti Aman Holding.

                           21.1.2019

                           269.

                           Hussam Al-Qatirji
                           (alias Hussam/Hossam Ahmed/Mohammed/Muhammad al-Katerji )

                           Pohlavie: mužské
                           Pozícia: Riaditeľ Katerji Group (alias al-Qatirji Company / Qatirji Company / Khatirji Group / Katerji International Group)
                           Dátum narodenia: 1982
                           miesto narodenia: Rakka, Sýria
                           Štátna príslušnosť: Sýrska

                           Popredný podnikateľ pôsobiaci v Sýrii, poslanec parlamentu za Aleppo. Al-Qatirji podporuje režim a získava od neho výhody, keďže umožňuje obchodné dohody s režimom zamerané na ropu a pšenicu a zároveň má z nich zisky.

                           21.1.2019

                           270.

                           Bashar Mohammad Assi

                           Pohlavie: mužské
                           Pozícia: Predseda správnej Rady spoločnosti Aman Damascus. Zakladajúci partner leteckej spoločnosti Fly Aman, s.r.o.
                           Dátum narodenia: 1977
                           Štátna príslušnosť: Sýrska

                           Popredný podnikateľ pôsobiaci v Sýrii, ktorý má podiely a vykonáva činnosti vo viacerých odvetviach sýrskeho hospodárstva, napríklad bol zakladajúcim partnerom leteckej spoločnosti Fly Aman a je predsedom správnej Rady spoločnosti Aman Damascus, ktorá je spoločným podnikom podieľajúcim sa na realizácii režimom podporovaného projektu výstavby luxusnej rezidenčnej a obchodnej štvrte s názvom Marota City. Assi získava výhody od režimu a/alebo mu poskytuje podporu prostredníctvom svojej funkcie predsedu správnej Rady spoločnosti Aman Damascus.

                           21.1.2019

                           271.

                           Khaled al-Zubaidi
                           [alias (Mohammed) Khaled/Khalid (Bassam) (al-) Zubaidi/Zubedi ]

                           Pohlavie: mužské
                           Pozícia: Spoluvlastník Zubaidi and Qalei LLC, riaditeľ Agar Investment Company, generálny riaditeľ spoločností Al Zubaidi company a Al Zubaidi & Al Taweet Contracting Company, riaditeľ a vlastník Zubaidi Development Company, a spoluvlastník Enjaz Investment Company.
                           Štátna príslušnosť: Sýrska

                           Popredný podnikateľ pôsobiaci v Sýrii, ktorý výrazne investoval do stavebníctva vrátane 50 % podielu v spoločnosti Zubaidi and Qalei LLC, ktorá stavia luxusné turistické stredisko Grand Town a s ktorou režim uzavrel dohodu na 45 rokov výmenou za 19 – 21 % podiel z jej príjmov. Z tejto pozície má prepojenie na Nadera Qaleiho. Khaled al-Zubaidi získava výhody od režimu a/alebo mu poskytuje podporu prostredníctvom svojich obchodných činností, najmä prostredníctvom svojho podielu na stavbe strediska Grand Town.

                           21.1.2019

                           272.

                           Hayan Mohammad Nazem Qaddour
                           (alias Hayyan Kaddour bin Mohammed Nazem)

                           Pohlavie: mužské
                           Meno: Hayan Mohammed Nazem Qaddour
                           Pozícia: Primárny akcionár v Exceed Development and Investment Company
                           Dátum narodenia: 1970
                           Štátna príslušnosť: Sýrska

                           Popredný podnikateľ pôsobiaci v Sýrii, ktorý vlastní 67 % podiel v spoločnosti Exceed Development and Investment, ktorá vytvorila spoločný podnik v hodnote 17,7 milióna USD na účely realizácie režimom podporovaného projektu výstavby luxusnej rezidenčnej a obchodnej štvrte s názvom Marota City. Prostredníctvom svojej účasti na výstavbe Marota City Hayan Mohammad Nazem Qaddour získava výhody od sýrskeho režimu a/alebo mu poskytuje podporu.

                           21.1.2019

                           273.

                           Maen Rizk Allah Haykal
                           (alias Heikal Bin Rizkallah)

                           Pohlavie: mužské
                           Pozícia: Sekundárny akcionár v Exceed Development and Investment Company
                           Štátna príslušnosť: Sýrska

                           Popredný podnikateľ pôsobiaci v Sýrii, ktorý vlastní 33 % podiel v spoločnosti Exceed Development and Investment, ktorá vytvorila spoločný podnik v hodnote 17,7 milióna USD na účely realizácie režimom podporovaného projektu výstavby luxusnej rezidenčnej a obchodnej štvrte s názvom Marota City. Prostredníctvom svojej účasti na výstavbe Marota City Maen Rizk Allah Haykal získava výhody od sýrskeho režimu a/alebo mu poskytuje podporu.

                           21.1.2019

                           274.

                           Nader Qalei
                           (alias Kalai, Kalei)

                           Pohlavie: mužské
                           Meno: Nader Kalai
                           Dátum narodenia: 9. júla 1965;
                           Miesto narodenia: Damask
                           Štátna príslušnosť: Sýrska
                           Číslo cestovného pasu (vrátane krajiny, ktorá pas vydala, dátumu a miesta vydania pasu): Sýrska arabská republika, č. 010170320, číslo vydania: 002-15-L062672, dátum vydania: 24.5.2015, dátum uplynutia platnosti: 23.5.2021;
                           Číslo preukazu totožnosti: Sýrska arabská republika, 010-40036453;
                           Pozícia: Majoritný akcionár Castle Investment Holding, spoluvlastník Zubaidi and Qalei LLC, predseda Kalai Industries Management
                           Príbuzní/obchodní partneri alebo partneri/prepojenia na fyzické osoby uvedené v zozname: Khaled al-Zubaidi
                           Adresa:
                           Young Avenue, Halifax, Kanada

                           Popredný podnikateľ pôsobiaci v Sýrii, ktorý výrazne investoval do stavebníctva vrátane 50 % podielu v spoločnosti Zubaidi and Qalei LLC, ktorá stavia luxusné turistické stredisko Grand Town a s ktorou režim uzavrel dohodu na 45 rokov výmenou za 19 – 21 % podiel z jej príjmov. Z tejto pozície má prepojenie na Khaleda al-Zubaidiho. Nader Qalei získava výhody od režimu a/alebo mu poskytuje podporu prostredníctvom svojich obchodných činností, najmä prostredníctvom svojho podielu na stavbe strediska Grand Town.

                           21.1.2019“

               2.
               Do zoznamu uvedeného v oddiele B (Subjekty) prílohy II k nariadeniu (EÚ) č. 36/2012 sa dopĺňajú tieto subjekty:

                           Názov

                           Identifikačné údaje

                           Dôvody

                           Dátum zaradenia na zoznam

                           „72.

                           Rawafed Damascus Private Joint Stock Company
                           [alias Rawafed/Rawafid/ Rawafed (Tributary)  Damascus Private Joint Stock Company]

                           Adresa: Damask, Sýria

                           Rawafed Damascus Private Joint Stock Company je spoločný podnik spoločností Damascus Cham Holdings, Ramak Development and Humanitarian Projects, Al-Ammar LLC, Timeet Trading LLC (známa tiež ako Ultimate Trading Co. Ltd.) a Wings Private JSC v hodnote 48,3 milióna USD. Rawafed podporuje sýrsky režim a/alebo získava od neho výhody aj prostredníctvom svojej účasti na režimom podporovanom projekte výstavby luxusnej štvrte s názvom Marota City.

                           21.1.2019

                           73.

                           Aman Damascus Joint Stock Company
                           (alias Aman Damascus JSC)

                           Adresa: Damask, Sýria

                           Aman Damascus Joint Stock Company je spoločný podnik spoločností Damascus Cham Holdings a Aman Group v hodnote 18,9 milióna USD. Aman Damascus podporuje sýrsky režim a/alebo získava od neho výhody prostredníctvom svojej účasti na režimom podporovanom projekte výstavby luxusnej štvrte s názvom Marota City.

                           21.1.2019

                           74.

                           Bunyan Damascus Private Joint Stock Company
                           (alias Bunyan Damascus Private JSC)

                           Adresa: Damask, Sýria

                           Bunyan Damascus Private Joint Stock Company je spoločný podnik spoločností Damascus Cham Holdings, Apex Development and Projects LLC a Tamayoz LLC v hodnote 34,8 milióna USD. Bunyan Damascus Private Joint Stock Company podporuje sýrsky režim a/alebo získava od neho výhody prostredníctvom svojej účasti na režimom podporovanom projekte výstavby luxusnej štvrte s názvom Marota City.

                           21.1.2019

                           75.

                           Mirza

                           Adresa: Damask, Sýria

                           Mirza je spoločný podnik spoločností Damascus Cham Holding a Talas Group v hodnote 52,7 milióna USD. Mirza podporuje sýrsky režim a/alebo získava od neho výhody prostredníctvom svojej účasti na režimom podporovanom projekte výstavby luxusnej štvrte s názvom Marota City.

                           21.1.2019

                           76.

                           Developers Private Joint Stock Company
                           (alias Developers Private JSC)

                           Adresa: Damask, Sýria

                           Developers Private Joint Stock Company je spoločný podnik spoločností Damascus Cham Holdings a Exceed Development and Investment v hodnote 17,7 milióna USD. Developers Private Joint Stock Company podporuje sýrsky režim a/alebo získava od neho výhody prostredníctvom svojej účasti na režimom podporovanom projekte výstavby luxusnej štvrte s názvom Marota City.

                           21.1.2019“


title: Vykonávacie nariadenie Komisie (EÚ) 2019/99 z 22. januára 2019, ktorým sa ukončuje opätovné absorpčné prešetrovanie týkajúce sa dovozu rúr a rúrok z tvárnej liatiny (tiež známej ako liatina s guľôčkovým grafitom) s pôvodom v Indii bez zmeny platných opatrení

text:
                  23.1.2019

                  SK

                  Úradný vestník Európskej únie

                  L 20/3

         VYKONÁVACIE NARIADENIE KOMISIE (EÚ) 2019/99
         z 22. januára 2019,
         ktorým sa ukončuje opätovné absorpčné prešetrovanie týkajúce sa dovozu rúr a rúrok z tvárnej liatiny (tiež známej ako liatina s guľôčkovým grafitom) s pôvodom v Indii bez zmeny platných opatrení
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“), a najmä na jeho článok 9 ods. 2 a článok 12,
         keďže:
         1.   POSTUP

         1.1.   Platné opatrenia

                     (1)

                     V súčasnosti platnými opatreniami sú konečné antidumpingové clo uložené vykonávacím nariadením Komisie (EÚ) 2016/388 (2), ktorým sa ukladá konečné antidumpingové clo na dovoz rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii, zmeneným vykonávacím nariadením (EÚ) 2016/1369 (3).

                     (2)

                     Dotknutý výrobok takisto podlieha konečnému vyrovnávaciemu clu uloženému vykonávacím nariadením Komisie (EÚ) 2016/387 (4). Vyrovnávacie clo však nie je predmetom tohto opätovného prešetrovania.

               1.2.   Žiadosť o opätovné absorpčné prešetrovanie

                     (3)

                     Komisii bola doručená žiadosť o opätovné absorpčné prešetrovanie platných antidumpingových opatrení podľa článku 12 základného nariadenia.

                     (4)

                     Žiadosť predložili 16. marca 2018 spoločnosti Saint-Gobain PAM, Saint-Gobain PAM Deutschland GmbH, Saint-Gobain PAM España S.A. a Duktus (Production) GmbH (ďalej len „žiadatelia“), teda štyria výrobcovia z Únie, ktorých výroba predstavuje viac než 90 % celkovej výroby rúr a rúrok z tvárnej liatiny v Únii.

                     (5)

                     Žiadatelia predložili dostatočné dôkazy na odôvodnenie opätovného otvorenia antidumpingového prešetrovania. Žiadatelia tvrdia, že po pôvodnom období prešetrovania a uložení antidumpingového cla sa v Únii znížili ceny ďalšieho predaja neprepojeným zákazníkom, čo bráni zamýšľaným nápravným účinkom platných opatrení. Dôkazy uvedené v žiadosti naznačili, že pokles v cenách ďalšieho predaja nie je možné vysvetliť inými faktormi, ako napríklad zmenami v cenách surovín.

               1.3.   Opätovné otvorenie antidumpingového prešetrovania

                     (6)

                     Komisia 30. apríla 2018 oznámila opätovné otvorenie antidumpingového prešetrovania, a to oznámením uverejneným v Úradnom vestníku Európskej únie (ďalej len „oznámenie o opätovnom otvorení prešetrovania“) (5).

                     (7)

                     Opätovné prešetrovanie sa týkalo súčasného antidumpingového cla vo výške 14,1 %, ktoré bolo uložené spoločnosti Jindal Saw Limited (ďalej len „Jindal“) a jej prepojeným spoločnostiam a „všetkým ostatným spoločnostiam“, ako sa stanovuje v článku 1 vykonávacieho nariadenia (EÚ) 2016/388.

               1.4.   Zainteresované strany

                     (8)

                     V oznámení o opätovnom otvorení prešetrovania Komisia vyzvala zainteresované strany, aby sa na ňu obrátili s cieľom zúčastniť sa na opätovnom prešetrovaní. Komisia navyše osobitne informovala žiadateľov, vyvážajúcich výrobcov a dovozcov, o ktorých vedela, že sa ich to týka, a orgány dotknutej krajiny o opätovnom absorpčnom prešetrovaní a vyzvala ich, aby sa na ňom zúčastnili.

                     (9)

                     Zainteresované strany dostali možnosť písomne sa vyjadriť a požiadať o vypočutie pred Komisiou a/alebo úradníkom pre vypočutie v obchodných konaniach. Spoločnosť Jindal požiadala o vypočutie pred Komisiou a jej žiadosti bolo vyhovené.

               1.5.   Opätovné prešetrovanie vyvážajúcich výrobcov

                     (10)

                     Komisia zaslala spoločnosti Jindal a jej prepojeným spoločnostiam dotazník a vyzvala ostatných vyvážajúcich výrobcov, aby sa prihlásili do 15 dní od uverejnenia oznámenia o opätovnom otvorení prešetrovania.

                     (11)

                     Jeden z indických vyvážajúcich výrobcov, spoločnosť Electrosteel Castings Limited, sa prihlásil v stanovenej lehote, avšak opätovné prešetrovanie sa ho netýkalo, keďže sa naňho nevzťahuje konečné antidumpingové clo podľa článku 1 vykonávacieho nariadenia (EÚ) 2016/388.

                     (12)

                     Dvaja ďalší indickí vyvážajúci výrobcovia, spoločnosti Electrotherm (India) Ltd. a Tata Metaliks Limited, sa prihlásili po uplynutí stanovenej lehoty. Tieto spoločnosti podliehajú sadzbe uplatniteľnej pre „všetky ostatné spoločnosti“ podľa článku 1 vykonávacieho nariadenia (EÚ) 2016/388, ktorá bola v pôvodnom prešetrovaní stanovená na úrovni individuálneho antidumpingového cla pre spoločnosť Jindal vo výške 14,1 %. Obe spoločnosti mali v období opätovného absorpčného prešetrovania v Únii zanedbateľný predaj. Vzhľadom na skutočnosť, že tieto spoločnosti sa prihlásili neskoro, im Komisia dotazník nezaslala.

               1.6.   Výber vzorky neprepojených dovozcov

                     (13)

                     S cieľom rozhodnúť o tom, či je výber vzorky potrebný, a v prípade, že áno, uskutočniť jej výber, Komisia požiadala neprepojených dovozcov, aby poskytli informácie uvedené v oznámení o opätovnom otvorení prešetrovania. Žiadny sa neprihlásil.

               1.7.   Vyplnené dotazníky

                     (14)

                     Komisia zaslala dotazník spoločnosti Jindal, ktorá ho vyplnila.

               1.8.   Overovania na mieste

                     (15)

                     Komisia získala a overila všetky informácie, ktoré považovala za potrebné na účely tohto opätovného prešetrovania. Overovanie na mieste podľa článku 16 základného nariadenia sa uskutočnilo v priestoroch tejto spoločnosti: Jindal Saw Italia SpA, Terst, Taliansko (ďalej len „Jindal Taliansko“). Jindal Taliansko je jedinou prepojenou spoločnosťou spoločnosti Jindal v Únii (pozri oddiel 3.1).

               1.9.   Poskytnutie informácií

                     (16)

                     Komisia zaslala 24. októbra 2018 všetkým zainteresovaným stranám informačný dokument, ktorý obsahoval základné skutočnosti a úvahy, na základe ktorých Komisia navrhla ukončenie opätovného prešetrovania. Zainteresované strany boli informované o lehote, v rámci ktorej mohli predložiť pripomienky k poskytnutiu informácií. Na poskytnutie informácií reagovali dva subjekty, a to žiadatelia a spoločnosť Jindal. Žiadatelia požiadali o vypočutie pred Komisiou a ich žiadosti bolo vyhovené. Pripomienky predložené zainteresovanými stranami sa zvážili a v opodstatnených prípadoch sa aj zohľadnili.

               1.10.   Obdobia, na ktoré sa opätovné absorpčné prešetrovanie vzťahuje

                     (17)

                     Obdobie opätovného absorpčného prešetrovania (ďalej len „OAP“) trvalo od 1. apríla 2017 do 31. marca 2018. Dotknuté obdobie trvalo od 1. apríla 2016 do 31. marca 2018. Pôvodné obdobie prešetrovania (ďalej len „POP“) trvalo od 1. októbra 2013 do 30. septembra 2014.

               2.   DOTKNUTÝ VÝROBOK

                     (18)

                     Dotknutý výrobok je vymedzený ako rúry a rúrky z tvárnej liatiny (tiež známej ako liatina s guľôčkovým grafitom) s vylúčením rúrok z tvárnej liatiny bez vnútorného a vonkajšieho náteru (ďalej len „holé rúrky“), v súčasnosti patriace pod číselné znaky KN ex 7303 00 10 a ex 7303 00 90 (kódy TARIC 7303001010, 7303009010), s pôvodom v Indii (ďalej len „dotknutý výrobok“).

               3.   ZISTENIA

                     (19)

                     Cieľom opätovného absorpčného prešetrovania podľa článku 12 základného nariadenia je stanoviť, či od uloženia pôvodných opatrení vývozné ceny klesli alebo nie alebo či nenastal žiadny pohyb alebo nastal nedostatočný pohyb v cenách ďalšieho predaja alebo následných predajných cenách dotknutého výrobku v Únii. Ak sa dospeje k záveru, že opatrenie malo viesť k pohybu týchto cien, v druhom kroku budú s cieľom odstránenia ujmy, ktorá bola predtým určená v súlade s článkom 3 základného nariadenia, vývozné ceny prehodnotené v súlade s článkom 2 základného nariadenia a znovu sa vypočítajú dumpingové rozpätia, aby sa zohľadnili prehodnotené vývozné ceny.

               3.1.   Zmeny obchodného modelu spoločnosti Jindal a predaj v Únii

                     (20)

                     Po uložení opatrení predaj spoločnosti Jindal v Únii klesol v porovnaní s POP asi o 90 %. Predaj spoločnosti Jindal v Únii rovnajúci sa [menej než 2 000 tonám] teraz predstavuje [menej než 0,5 %] spotreby v Únii.

                     (21)

                     Od POP navyše nastali zmeny v štruktúre predaja spoločnosti Jindal. V POP mala spoločnosť Jindal tri prepojené obchodné spoločnosti v Spojenom kráľovstve, Španielsku a Taliansku, zatiaľ čo v OAP zostala už iba prepojená spoločnosť v Taliansku. Spoločnosť Jindal Taliansko stojí za veľkou väčšinou predaja spoločnosti Jindal v Únii, pričom priamy vývoz je len obmedzený.

                     (22)

                     V OAP navyše spoločnosť Jindal predávala podstatne menšiemu počtu klientov ([menej ako polovici v porovnaní s POP]) v menšom počte členských štátov ([v menej než polovici v porovnaní s POP]) ako počas pôvodného prešetrovania. Spoločnosť Jindal taktiež predala oveľa menší počet druhov výrobkov (ďalej len „PCN“): [menej než polovicu v porovnaní s POP].

               3.2.   Analýza vývoja cien

                     (23)

                     Pri určovaní, či došlo k poklesu vývozných cien, Komisia obvykle stanoví pre každého prešetrovaného vyvážajúceho výrobcu jeho vývozné ceny počas OAP a porovnáva tieto ceny s príslušnými vývoznými cenami určenými v POP. Keďže je však objem priameho predaja na vývoz veľmi malý, ako je uvedené v odôvodnení (21), cenu priameho vývozu spoločnosti Jindal do Únie nezávislým zákazníkom nemožno zmysluplne porovnať. Keďže analýza cien by mala byť založená na cene pre prvého nezávislého zákazníka a vzhľadom na to, že prepojené spoločnosti Jindalu v Španielsku a Spojenom kráľovstve už neexistujú, analýza Komisie vychádza iba z ceny ďalšieho predaja spoločnosti Jindal Taliansko prvému neprepojenému zákazníkovi.

                     (24)

                     Vzhľadom na veľmi obmedzený objem, ktorý sa posudzuje, a zmeny týkajúce sa druhov výrobkov uvedené v oddiele 3.1 by porovnanie na základe PCN nebolo reprezentatívne, a teda by nemohlo viesť k zmysluplnej analýze.

                     (25)

                     Na vypracovanie orientačnej analýzy Komisia vykonala porovnanie celkovej váženej priemernej ceny za kilogram pre všetky druhy výrobkov, pokiaľ ide o predaj spoločnosti Jindal Taliansko prvému neprepojenému zákazníkovi. Zistila, že cena ďalšieho predaja spoločnosti Jindal v OAP sa v porovnaní s POP zvýšila v priemere o [viac než 10 %], čo odráža [viac ako 80 %] antidumpingového cla vo výške 14,1 %.

                     (26)

                     Časť predaja spoločnosti Jindal v OAP sa navyše realizovala na základe cien stanovených v súťažných ponukách pred uložením opatrení. Nemožno očakávať, že predajná cena pri takomto predaji by sa zmenila, a preto má porovnanie cien obmedzený význam.

                     (27)

                     Po poskytnutí informácií žiadatelia predložili rozličné tvrdenia. Po prvé, žiadatelia tvrdili, že Komisia by mala vziať do úvahy tri vonkajšie faktory: vyrovnávacie clo vo výške 8,7 %, zmluvné clo vo výške 3,2 % a výmenný kurz medzi INR a EUR.

                     (28)

                     Pokiaľ ide o vyrovnávacie clo, žiadatelia tvrdili, že nárast ceny ďalšieho predaja sa musí až do výšky 8,7 % pripísať predovšetkým vyrovnávaciemu clu. Komisia poznamenala, že opätovné prešetrovanie sa obmedzuje na údajnú absorpciu antidumpingového cla. Zistenia z tohto prešetrovania však v každom prípade ukazujú, že spoločnosť Jindal Taliansko zvýšila ceny nad rámec vyrovnávacieho cla uloženého v roku 2016. Toto tvrdenie sa preto zamietlo.

                     (29)

                     Pokiaľ ide o zmluvné clo, žiadatelia poznamenali, že zmluvné clo na dotknutý výrobok v OAP sa v porovnaní s POP zvýšilo z 0 % na 3,2 %. Výrobky, ktoré zodpovedajú kategórii S-15a systému všeobecných colných preferencií a zahŕňajú výrobky uvedené v 73. kapitole vrátane dotknutého výrobku, v súčasnosti podliehajú zmluvnému clu vo výške 3,2 %. Žiadatelia sa vyjadrili, že táto zmena by sa mala vziať do úvahy pri posudzovaní nárastu cien ďalšieho predaja. Komisia potvrdila, že clo sa zohľadnilo v rámci analýzy, ktorá bola poskytnutá zainteresovaným stranám. Komisia však poznamenala, že ak by sa zmluvné clo nevzalo do úvahy, zistený nárast cien by bol vyšší. Keďže ani jeden z prístupov by nezmenil zistenia o dostatočnom náraste cien, Komisia ponechala otvorenú otázku, či by nárast zmluvného cla mal byť v tomto prípade zohľadnený pri porovnaní cien alebo nie.

                     (30)

                     Pokiaľ ide o výmenný kurz, žiadatelia tvrdili, že by sa zmena výmenného kurzu medzi EUR a INR mala zohľadniť. Keďže sa zvýšila hodnota INR v porovnaní s EUR, znížila sa podľa nich cenová konkurencieschopnosť indického vývozu. Komisia usúdila, že zmeny vo výmenných kurzoch mien môžu byť faktorom, ktorý treba vziať do úvahy v situáciách, keď sa fakturácia robí v cudzej mene. V tomto prípade sa však porovnanie zakladalo na cene ďalšieho predaja, ktorá sa v POP aj OAP fakturovala v EUR, aby sa pri odhade výšky nárastu cien použila tá istá mena. Preto nemali opodstatnenie nijaké úpravy vychádzajúce zo zmeny výmenného kurzu medzi INR a EUR a žiadosť sa zamietla.

                     (31)

                     Po druhé, žiadatelia taktiež tvrdili, že predaje v rámci verejnej súťaže nie sú nereprezentatívne a mali by sa zahrnúť do porovnania. Komisia vysvetlila, že tieto predaje neboli z porovnania cien vylúčené (pozri odôvodnenie (26)).

                     (32)

                     Po tretie, žiadatelia tvrdili, že na to, aby bolo možné považovať pohyb v cenách ďalšieho predaja za zásadný, by mal byť prinajmenšom na úrovni uloženého cla. Komisia poznamenala, že posudzovanie sa týka konkrétneho prípadu a z právneho hľadiska nie je pre zistenie absorpcie rozhodujúce, či došlo k zásadnému pohybu cien, ale či nenastal žiadny pohyb alebo nastal nedostatočný pohyb v cenách ďalšieho predaja, čo by negovalo účinok antidumpingového cla. Komisia v tomto prípade usúdila, že nárast cien o viac ako 10 % nemožno považovať za nedostatočný.

                     (33)

                     Po štvrté, žiadatelia požiadali Komisiu, aby prešetrila výrobky dovážané spoločnosťou Jindal Taliansko zo závodu spoločnosti Jindal v Spojených arabských emirátoch alebo akéhokoľvek iného zdroja a potvrdila, že tento dovoz nemá pôvod v Indii ani nebol inak nesprávne zatriedený. Komisia poznamenala, že toto tvrdenie má povahu tvrdenia o obchádzaní, ktoré nie je predmetom opätovného absorpčného prešetrovania.

                     (34)

                     Po piate, žiadatelia tvrdili, že Komisia nemala porovnať iba cenu ďalšieho predaja spoločnosti Jindal Taliansko v OAP s cenou ďalšieho predaja spoločnosti Jindal Taliansko v POP, ale aj s cenou ďalšieho predaja bývalých dcérskych spoločností spoločnosti Jindal v Španielsku a v Spojenom kráľovstve v POP. Podľa žiadateľov by bol takýto prístup opodstatnený, keďže antidumpingové clo sa týka všetkých predajov spoločnosti Jindal.

                     (35)

                     Komisia dospela k záveru, že takéto porovnanie by nebolo vhodné a neprinieslo by zmysluplné výsledky najmä vzhľadom na rozdielny sortiment výrobkov, dodacie podmienky a fakturačné meny. Komisia preto aj naďalej konštatovala, že primeraným kritériom je porovnanie cien iba na základe predajov spoločnosti Jindal Taliansko. V záujme úplnosti však Komisia uskutočnila simuláciu, v rámci ktorej porovnala cenu ďalšieho predaja spoločnosti Jindal Taliansko v OAP s cenou ďalšieho predaja všetkých dcérskych spoločností spoločnosti Jindal v POP. Zo simulácie vyplýva, že priemerná cena ďalšieho predaja medzi OAP a POP by sa ešte viac zvýšila (o [viac ako 13 %]). Napriek obmedzenej relevantnosti by preto takáto analýza podporila záver Komisie v tomto opätovnom prešetrovaní.

                     (36)

                     Na záver sa žiadatelia zaujímali o priamy predaj spoločnosti Jindal v Únii. Komisia poznamenala, že objem predaja nebolo možné považovať za významný ([menej než 300 ton]) a k predaju došlo prevažne za iných dodacích podmienok ako v pôvodnom prešetrovaní. Nebolo preto možné vykonať zmysluplné porovnanie. Tento predaj bol preto z porovnania cien vylúčený.

               3.3.   Záver

                     (37)

                     Vzhľadom na obmedzený objem a nedostatočnú porovnateľnosť Komisia nemohla vypracovať podrobnú a presvedčivú analýzu cien pre spoločnosť Jindal. Napriek tomu, ako je uvedené v odôvodnení (25), Komisia zistila, že celková cena ďalšieho predaja spoločnosti Jindal Taliansko sa v porovnaní s POP zvýšila a opatrenia preto viedli k pozitívnemu pohybu cien v podobnom rozsahu ako dotknuté clo. Vzhľadom na zásadný pokles objemu predaja Komisia tiež zistila, že účinky opatrení neboli oslabené.

                     (38)

                     Vzhľadom na chýbajúcu spoluprácu a zanedbateľný objem predaja ([menej než 0,1 %] spotreby v Únii) ostatných indických vyvážajúcich výrobcov, na ktorých sa vzťahuje toto opätovné prešetrovanie, Komisia dospela k záveru, že uvedené závery sa uplatňujú aj na „všetky ostatné spoločnosti“. V tejto súvislosti Komisia poznamenala, že dostupné štatistické údaje pre „všetky ostatné spoločnosti“ nebolo možné považovať za zmysluplné vzhľadom na nízky objem predaja a nedostatok informácií o predajných kanáloch ostatných indických vyvážajúcich výrobcov, na ktorých sa vzťahuje toto opätovné prešetrovanie. Komisia však napriek tomu poskytla informatívny údaj, že z údajov o cenách pri zanedbateľnom objeme predaja, ktoré boli získané z databázy dovozných štatistík stanovenej v článku 14 ods. 6 základného nariadenia, vyplýva, že priemerná cena pre „všetky ostatné spoločnosti“ bola podobná ako priemerná cena spoločnosti Jindal.

                     (39)

                     Komisia teda dospela k záveru, že opatrenia mali účinok vo vzťahu k spoločnosti Jindal a „všetkým ostatným spoločnostiam“ podľa článku 1 vykonávacieho nariadenia (EÚ) 2016/388.

                     (40)

                     Vzhľadom na tieto zistenia Komisia nepovažovala za nevyhnutné pristúpiť k opätovnému vypočítaniu cla.

               4.   POSKYTNUTIE INFORMÁCIÍ A ZÁVER

                     (41)

                     Ako sa uvádza v oddiele 1.9, Komisia informovala všetky zainteresované strany o základných skutočnostiach a úvahách, na základe ktorých má v úmysle ukončiť opätovné absorpčné prešetrovanie. Pripomienky sa analyzovali a zohľadnili, keď to bolo opodstatnené.

                     (42)

                     Vzhľadom na vyššie uvedené Komisia dospela k záveru, že opätovné absorpčné prešetrovanie by sa malo ukončiť bez toho, aby sa zmenili platné opatrenia.

                     (43)

                     Toto nariadenie je v súlade so stanoviskom výboru, ktorý bol zriadený podľa článku 15 ods. 1 nariadenia (EÚ) 2016/1036,

               PRIJALA TOTO NARIADENIE:

            Článok 1
            Opätovné absorpčné prešetrovanie týkajúce sa dovozu rúr a rúrok z tvárnej liatiny (tiež známej ako liatina s guľôčkovým grafitom) s pôvodom v Indii podľa článku 12 nariadenia (EÚ) 2016/1036 sa týmto ukončuje bez toho, aby sa zmenili platné antidumpingové opatrenia.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. januára 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 176, 30.6.2016, s. 21.

            (2)  Vykonávacie nariadenie Komisie (EÚ) 2016/388 zo 17. marca 2016, ktorým sa ukladá konečné antidumpingové clo na dovoz rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii (Ú. v. EÚ L 73, 18.3.2016, s. 53).

            (3)  Vykonávacie nariadenie Komisie (EÚ) 2016/1369 z 11. augusta 2016, ktorým sa mení vykonávacie nariadenie (EÚ) 2016/388, ktorým sa ukladá konečné antidumpingové clo na dovoz rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii (Ú. v. EÚ L 217, 12.8.2016, s. 4).

            (4)  Vykonávacie nariadenie Komisie (EÚ) 2016/387 zo 17. marca 2016, ktorým sa ukladá konečné vyrovnávacie clo na dovoz rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii (Ú. v. EÚ L 73, 18.3.2016, s. 1).

            (5)  Ú. v. EÚ C 151, 30.4.2018, s. 57.